Obec ĽUBIŠA  129, 067 11 Ľubiša
V ý r o č n á    s p r á v a 
za rok 2013

Identifikačné údaje účtovnej jednotky
Názov:  Obec Ľubiša               Sídlo:  Obecný úrad č.129, 067 11 Ľubiša 
IČO: 	   00323225	                   DIČ:	2021232741

Charakteristika a zákonný rámec hospodárenia účtovnej jednotky
	 Obec Ľubiša je jeden zo samostatných územných samosprávnych celkov v rámci Slovenskej republiky, ktorá združuje osoby, ktoré majú na jej území trvalý pobyt. Je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj svojho územia a uspokojovanie potrieb obyvateľov.
	Základným nástrojom finančného hospodárenia obce v príslušnom rozpočtovom roku je rozpočet obce, ktorým sa riadi financovanie úloh a funkcii obce. Vyjadruje samostatnosť hospodárenia obce, obsahuje príjmy a výdavky, v ktorých sú  vyjadrené  finančné vzťahy k právnickým a fyzickým osobám, podnikateľom pôsobiacim na území obce, ako aj k obyvateľom žijúcim na území obce.
	Účtovníctvo obce sa vedie podľa zákona NR SR č. 431/2002 Z. z., o  účtovníctve v znení neskorších predpisov, a v zmysle § 20 tohto zákona sa vyhotovuje táto výročná správa. Postupy účtovania pre obce upravuje Opatrenie MF SR z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové, príspevkové organizácie, štátne fondy, obce a vyššie územné celky v znení neskorších predpisov. Usporiadanie, obsahové vymedzenie, spôsob, termín a miesto predkladania informácií z účtovníctva a údajov potrebných na účely hodnotenia plnenia rozpočtu verejnej správy ustanovuje Opatrenie MF SR z 8. novembra 2007 č. MF/20414/2007-31 v znení neskorších predpisov.

Obsah výročnej správy
1.	Vývoj činnosti obce, jej finančná situácia, riziká a neistoty, ktorým je obec vystavená.
2.	Udalosti osobitného významu, ktoré nastali po skončení účtovného obdobia, za ktoré sa vyhotovuje výročná správa.
3.	Predpokladaný budúci vývoj činnosti účtovnej jednotky.

1. Vývoj činnosti obce, jej finančná situácia, riziká a neistoty, ktorým je obec vystavená.
a) Analýza a prognóza vývoja účtovnej jednotky na základe ukazovateľov „Výkazu o plnení rozpočtu a o plnení vybraných finančných ukazovateľov obce“ v eurách: 

Vybrané ukazovatele (v €)	Rok 2010	Rok 2011	Rok 2012	Rok 2013	
Bežné príjmy	256 537	219 038	217 104	230320	
Bežné výdavky	208 978	192 451	200 389	202 529	
Kapitálové príjmy	5 696	253 000	34 779	0	
Kapitálové výdavky	369 101	263 602	4 220	2 898	
Finančné operácie príjmové	347 464	10 000	0	43394	
Finančné operácie výdavkové	0	400	9 588	8 789	

	Hlavné riziká a neistoty, ktoré ovplyvňujú vývoj budúcich príjmov a tým aj rozvoj a fungovanie obce ako samosprávneho celku, sú príjmy z podielov na daniach v správe štátu a príjmy z výnosov miestnych  daní a poplatkov. V oblasti podielov na daniach v správe štátu je predpoklad  znižovania príjmov a preto je potrebné pripraviť sa na alternatívy obmedzených  možnosti financovania plánovaných investičných akcii, ale aj bežného fungovania obce.

b) Analýza a prognóza vývoja účtovnej jednotky za vybrané ukazovatele „Súvahy“ v eurách:

Vybrané ukazovatele (v celých  €)	Rok 2010	Rok 2011	Rok 2012	Rok 2013	
Dlhodobý hmotný majetok	1 143 348	1 144 609	1 069 618	1 073 166	
Dlhodobý finančný majetok	170 729	170 729	170 729	170 729	
Zásoby	39	95	87	134	
Krátkodobé pohľadávky	2 054	2 018	4 137	3 579	
Finančné účty	12 892	9 774	23 047	31 677	
Časové rozlíšenie	263	2 424	290	936	
AKTÍVA CELKOM	1 329 325	1 329 649	1 267 964	1 283 969	
Výsledok hospodárenia 	23 964	-8 101	-4 718	18 273	
Rezervy krátkodobé	0	3 473	6 822	3 532	
Dlhodobé záväzky 	991	1 508	2 348	2995	
Krátkodobé záväzky 	2 572	2 399	290	963	
Bankové úvery 	399 371	135 572	105 444	95 856	
Časové rozlíšenie	80 455	323 238	350 865	349 467	
PASÍVA  CELKOM	507353	458 089	467 029	471 086	
Na základe analýzy  investičných zámerov obce sa predpokladá rast dlhodobého majetku, ktorý je však podmienený získaním finančných zdrojov zo štátnych dotácii a európskych fondov. 

2. Udalosti osobitného významu, ktoré nastali po skončení účtovného obdobia, za ktoré sa vyhotovuje výročná správa. 
Po skončení účtovného obdobia nenastali udalosti, ovplyvňujúce účtovnú závierku.

3. Predpokladaný budúci vývoj činnosti účtovnej jednotky.
Zámery rozvoja obce Ľubiša a potrieb jej obyvateľov sú vyjadrené vo viacročnom rozpočte obce, ktorý  je strednodobým ekonomickým nástrojom finančnej politiky obce. Viacročný rozpočet sa zostavuje na tri roky, pričom príjmy a výdavky rozpočtov na druhý a tretí rok nie sú záväzné. Obec sleduje v priebehu roka vývoj hospodárenia podľa rozpočtu a v prípade potreby vykonáva v ňom zmeny, najmä zvýšenie vlastných príjmov a výdavkov s cieľom zabezpečiť vyrovnanosť bežného rozpočtu ku koncu rozpočtového roka.

Vnútorné členenie rozpočtu (v celých €)	Rok 2014	Rok 2015	Rok 2016	
Bežné príjmy	226 480,21	243 026,16	243 026,16	
Bežné výdavky 	204 321,30	204 321,30	204321,3	
Kapitálové príjmy	7 000,00	0,00	0,00	
Kapitálové výdavky 	2893	3 000,00	3 000,00	
Príjmové finančné operácie	0,00	0,00	0,00	
Výdavkové finančné operácie 	9 588,00	9 588,00	9588	

Tabuľka obsahuje údaje o schválenom rozpočte na rok 2014 a o výhľade na roky 2015-2016.

 Hospodársky výsledok

	Rok 2012	Rok 2013	
Výnosy – účtovná trieda 6	233068,28	229997,35	
Náklady – účtovná trieda 5	237786,53	211724,55	
Hospodársky výsledok	-4718,25	18272,8	

Prílohy : Poznámky 
	
	   Záverečný účet obce – tvorí ho samostatný materiál predkladaný na schválenie obecnému 	   zastupiteľstvu.
	   Prílohy záverečného účtu : 	č. 1  Súvaha k 31.12.2013
					č. 2  Výkaz ziskov a strát k 31.12.2013
					č. 3  Programový rozpočet – plnenie k 31.12.2013
					č. 4  Rozpočet – plnenie k 31.12.2013

V Ľubiši, dňa 7.5.2014

Vypracoval : Ing.Agáta Černegová 

                                                                                                Jozef  Sklenčár 
                                                                                                 starostka obce